تورکیه جمهور باشقانلیغی مدنیت و صنعت بؤیوک موکافات‌لارینین بو ایلکی صاحب‌لری بللی اولدو.
ادبیات موکافاتینا قودس شاعری نوری پاکدیل لاییق گؤرولدو.
جمهور باشقانلیغیلین‌دان ائدیلن آچیقلامادا پاکدیلاین یئرلی دوشونجه‌نین حاکمیتی آدینا چیخاردیغی اؤزل اثرلر و اینسانی اوریین‌دن توتماغی تکلیف ائدن قیمت‌لی فیکیرلری سببین‌دن موکافاتلاندیریلدیغی ایفاده ائدیلدی.
پاکدیل، کئچن آی 85 یاشیندا اؤلموشدو.
موسیقی ساحه‌سینده موکافات ایسه ایللرین اونوتدورمادیغی اوچلو مازهار فوات اؤزکان (MFÖ) قروپونا گئتدی. مازهار فوات اؤزکان قروپونون تورک پاپ و راک موسیقی‌سینده مدنی شخصیتین تمثیلینده وئردیک‌لری اهمیت و قیرخ ایلدن چوخ مدت‌دیر داوام ائتدیردیک‌لری موسیقی مسیرلریندکی ثابت‌لیک و باشاریلی سببین‌دن موکافاتلاندیریلدیغی ایفاده ائدیلدی.
"سینما"ساحه‌سینده یئرلی و میللی ایشلریله تانینان یؤنتمن مسعود اوچاکان،" شکیل "ساحه‌سینده ایسه اؤزل اوصلوبویلا دقت چکن رسام دئوریم اربیل موکافاتا لاییق گؤرولدو.
عنعنوی صنعت‌لر ساحه‌سینده حوسن-و خط صنعتچی‌سی فوات باشار، "معمارلیق" ساحه‌سینده ایسه دوغان کوبان موکافاتلاندیریلدی.
سوسیال علم‌لر ساحه‌سینده تورک تاریخی و تصووف ساحه‌سینده ایشلریله تانینان پروفسور دوکتور احمد یاشار اوجاق موکافاتا لاییق گؤرولدو.
بو ایلکی "وفا موکافاتی"نین ایسه احمد حالوک دورسون‌ا وئریلمه‌سی قرارلاشدیردی. پروفسور دوکتور دورسون، مدنیت و توریزم ناظیری‌نین معاوینی ایکن آوقوست آییندا کئچیردیگی یول فاجیعه‌سی نتیجه‌سینده اؤلموشدو.
